ગત સપ્તાહે કોંગ્રેસના ઉપાધ્યક્ષ રાહુલ ગાંધીએ ભગાવન દ્વારકાધીશના આર્શીવાદ સાથે ચુંટણી પ્રચારનો દ્વારકામાંથી પ્રારંભ કર્યા હતો અને ત્રણ દિવસ સુધી સૌરાષ્ટ્રમાં ચુંટણી પ્રચાર કરી અને તેને મળેલા જનસમર્થનથી ચિંતિત થઈ ભાજપ દ્વારા પણ રાહુલ ગાંધીએ જે રૂટ પર ચુંટણી પ્રચાર શરૂ કર્યા હતો તેજ રૂટ પર વડાપ્રધાન મોદીનો કાર્યક્રમ ગોઠવવામાં આવ્યો છે. તા. ૭થી બે દિવસ સૌરાષ્ટ્ર-ગુજરાતની મુલાકાતે આવતા મોદી પણ સૌપ્રથમ દ્વારકાધીશના દર્શન કરી ચુંટણી પ્રચારના શ્રીગણેશ કરશે.